**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 14.06.2018, ora 08.00 – 15.06.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 15.06.2018, ora 07.00**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 14.06.2018, ora 12.45, o ACTUALIZARE de **AVERTIZARE HIDROLOGICĂ – COD GALBEN / COD PORTOCALIU**, valabilă în intervalul *14.06.2018 ora 13:00 – 16.06.2018 ora 6:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Vişeu, Iza, Tur, Someș, Crasna, Barcău, Crişul Repede, Crişul Negru, Crişul Alb, Mureş, Bega Veche, Bega, Timiş, Bârzava, Moraviţa, Caraş, Nera, Cerna, Drincea, Desnăţui, Jiu, Olt, Vedea, Argeş, Ialomiţa, Buzău, Trotuş, Suceava, Moldova, Bistriţa*, cu posibile depăşiri ale **COTELOR DE APĂRARE**, în care se precizează următoarele:

**- COD GALBEN:**

„*În intervalul 14.06.2018 ora 13:00 – 16.06.2018 ora 16:00 pe râurile din bazinele hidrografice:* pe râurile din bazinele hidrografice: Vişeu, Iza, Tur, Lăpuş **(judeţele Maramureş şi Satu Mare),** Someşul Mare (**judeţul Bistriţa Năsăud),** Someş – afluenţii mici aferenţi sectorului aval S.H. Dej **(judeţele Cluj, Sălaj, Maramureş şi Satu Mare),** Someșul Mic – bazin superior și afluenţi (**judeţele Cluj şi Bihor)**,Crasna **(judeţele Sălaj şi Satu Mare),** Barcău **(judeţele Sălaj şi Bihor),** Crişul Repede – bazin superior şi afluenţi bazin mijlociu şi inferior (**judeţele Cluj şi Bihor),** Crişul Negru (**judeţele Bihor şi Arad),** Crişul Alb (**judeţele Hunedoara şi Arad),** Arieş **(judeţele Alba şi Cluj),** Mureş – bazin superior şi afluenţi amonte confluenţă Arieş **(judeţele Harghita, Mureş şi Bistriţa Năsăud)**, Mureş - afluenții aferenţi sectorului aval confluenţă Târnave (**judeţele Alba, Sibiu, Hunedoara şi Arad),** Bega Veche, Bega **(judeţul Timiş),** Timiş, Bârzava, Moraviţa, Caraş, Nera (**judeţele Caraş Severin şi Timiş),** Cerna(**judeţele Caraş Severin şi Gorj),** Drincea, Desnăţui **(judeţele Mehedinţi şi Dolj),** Jiu – bazin superior şi mijlociu şi afluenţi bazin inferior (**judeţele Hunedoara, Mehedinţi, Gorj şi Dolj)**, Olt – bazin superior şi mijlociu, Olt - afluenţi aval S.H. Sebeş Olt (**judeţele Harghita, Covasna, Braşov, Sibiu, Vâlcea, Gorj, Dolj, Argeş şi Olt)**, Vedea – bazin superior şi afluenţi bazin mijlociu şi inferior **(judeţele Argeş, Olt şi Teleorman),** Argeş – bazin superior **(judeţele Argeş şi Dâmboviţa)**, Ialomiţa–bazin superior şi afluenţi bazin mijlociu şi inferior **(judeţele Dâmboviţa, Prahova şi Ialomiţa),** Buzău – bazin superior şi afluenţi bazin mijlociu (**judeţele Braşov, Covasna şi Buzӑu**), Trotuş – bazin superior şi afluenţi bazin mijlociu (**judeţele Harghita, Covasna, Bacău şi Neamţ),** Suceava – bazin superior, Moldova – bazin superior **(judeţul Suceava),** Bistriţa – bazin superior şi afluenţi bazin mijlociu **(judeţele Suceava, Neamţ şi Harghita)***.*”

**- COD PORTOCALIU:**

„*În intervalul 14.06.2018, ora 18:00 – 15.06.2018, ora 12:00 pe râurile din bazinele hidrografice:* Mureş – afluenţii aferenţi sectorului aval S.H. Gelmar (**judeţele Hunedoara şi Arad),** Bega – bazin superior **(judeţul Timiş),** Timiş – bazin superior şi afluenţi bazin mijlociu şi inferior, Bârzava, Moraviţa, Caraş, Nera (**judeţele Caraş Severin şi Timiş),** Cerna (**judeţele Caraş Severin şi Gorj),** Gilort – bazin superior, afluenţii Jiului aferenţi sectorului aval S.H. Sadu – amonte confluenţă Gilort (**judeţul Gorj),** afluenţii Oltului aferenţi sectorului aval confluenţă cu râul Lotru (**judeţele Vâlcea, Gorj, Argeş, Olt, Dolj)***.*”

Această **AVERTIZARE HIDROLOGICĂ** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*-* ***Alba, Arad, Argeş, Bacău, Bihor, Bistriţa-Năsăud*, *Braşov, Buzău, Caraş-Severin, Cluj, Covasna, Dâmboviţa, Dolj, Gorj, Harghita, Hunedoara, Ialomiţa, Maramureş, Mehedinţi, Mureş, Neamţ, Olt, Prahova, Satu Mare, Sălaj, Sibiu, Suceava, Teleorman, Timiş, Vâlcea şi Vrancea*** *(31 de prefecturi) COD GALBEN*;

*-* ***Arad, Argeş, Caraş-Severin, Dolj, Gorj, Hunedoara, Olt, Timiş şi Vâlcea*** *(9 prefecturi) -COD PORTOCALIU.*

**RÂURI**

**Debitele au fost, în general, în creştere** datoritǎ precipitațiilor cǎzute în interval şi propagǎrii, exceptând cursul Siretului, cursul inferior al Prutului şi râurile din Dobrogea, unde au fost relativ staționare.

 Debitele se situează, în general, la valori cuprinse între 30-90% din mediile multianuale lunare, mai mari (peste 100%) pe râurile din bazinele hidrografice: Iza, Tur, Lăpuş, Crasna, Barcău, Arieş, Bega, Timiş, Bârzava, Moraviţa, Caraş, Nera, Cerna, Jiu, cursurile superioare ale Argeşului şi Ialomiţei, cursul inferior al Oltului, pe unii afluenţi ai Mureşului şi pe râurile din Dobrogea și mai mici (sub 30% din normalele lunare) pe râurile din bazinele hidrografice: Târnava Mare, pe Siret şi unii afluenţi ai săi (Suceava, Moldova, Rm.Sărat, Buzǎu, Bârlad) și pe Prut.

 În interval s-au situat peste:

- **COTELE DE ATENŢIE** râurile la staţiile hidrometrice: Tur – Cǎlineşti Oaş (350+27)-jud.SM, Trotuş – Lunca de Sus (80+13)-jud. HR.

 Se situează peste **COTA DE ATENŢIE** râul Crasna la staţia hidrometricǎ Domăneşti (400+30)-jud. SM.

 În interval au fost emise trei **ATENŢIONĂRI HIDROLOGICE** pentru fenomene imediate şi o **AVERTIZARE HIDROLOGICǍ** pentru fenomene imediate.

Este în vigoare **AVERTIZAREA HIDROLOGICĂ** nr. 32 din 14.06.2018

**Debitele vor fi, în general, în creştere** ca urmare a precipitaţiilor în curs, celor prognozate şi propagǎrii, exceptând cursul Siretului, cursul inferior al Prutului, cursul superior al Bârladului şi râurile din Dobrogea, unde vor fi relativ staţionare.

 Sunt posibile scurgeri importante pe versanţi, torenţi, pâraie, viituri rapide cu posibile efecte de inundaţii locale şi creşteri rapide de niveluri şi debite cu depășiri ale **COTELOR DE APĂRARE** pe unele râuri din jumătatea de vest a țării și din zonele de deal şi munte, ca urmare a precipitaţiilor sub formă de aversă, cu caracter torenţial şi mai însemnate cantitativ, acumulate până în prezent şi celor prognozate.

 Se menţine în vigoare **AVERTIZAREA HIDROLOGICĂ** nr. 32 din 14.06.2018.

**DUNĂRE**

**Debitul la intrarea în ţară (secţiunea Baziaş) în intervalul 14.06 – 15.06.2018 a fost ăn creştere, având valoarea de 4500 m3/s,** sub media multianuală a lunii iunie (6400 m3/s).

În aval de Porţile de Fier debitele au fost în creștere pe sectorul Gruia – Bechet și în scădere uşoară pe sectorul Corabia – Tulcea.

**Debitul la intrarea în ţară (secţiunea Baziaş) va fi staţionar (4500 m3/s).**

În aval de Porţile de Fier debitele vor fi în creştere pe sectorul Gruia – Zimnicea şi în scădere uşoară pe sectorul Giurgiu – Tulcea.

**2.** **Situaţia meteorologică în intervalul 14.06.2018, ora 09.00 – 15.06.2018, ora 06.00**

**Administraţia Naţională de Meteorologie** (A.N.M.) a emis la data de 14.06.2018, la ora 14.00, o Actualizare de **ATENŢIONARE METEOROLOGICĂ - COD GALBEN**, valabilă în intervalul 14.06.2018, ora 14.00 – ora 21.00, respectiv o **Informare Meteorologică**, valabilă în intervalul 14.06.2018, ora 21 – 16.06.2018, ora 21, conform cărora:

**Mesaj 1- Atenţionare meteorologică COD GALBEN:** ,,*În intervalul menționat vor fi averse în Oltenia, sudul Banatului, Transilvania, local în Moldova, precum și în zonele de munte, iar cantitățile de apă vor depăși 25 l/mp și pe arii restrânse 40...50 l/mp. Îndeosebi în centrul și în nord-estul țării aversele vor avea și caracter torențial, vor fi însoțite de descărcări electrice, intensificări de vânt cu aspect de vijelie și căderi de grindină.*

*Notă: În restul teritoriului astfel de fenomene se vor semnala pe suprafețe mici.”*

**Mesaj 2 - INFORMARE METEOROLOGICĂ:** „În noaptea de joi spre vineri (14/15 iunie) va continua să plouă în sudul Banatului și în Oltenia, unde se vor acumula cantități de apă de peste 20 l/mp. Vineri (15 iunie) și sâmbătă (16 iunie) vor fi perioade cu instabilitate atmosferică accentuată, la început în regiunile vestice și sud-vestice, apoi și în restul teritoriului. Vor fi averse cu caracter torențial, descărcări electrice, intensificări de scurtă durată ale vântului și căderi de grindină. Cantitățile de apă vor depăși local 20 l/mp și izolat 40 l/mp*”.*

Aceaste 2 Mesaje de Actualizare de **ATENŢIONARE METEOROLOGICĂ şi Informare meteorologică,** au fost transmise de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- ***MESAJ 1****: Alba, Arad, Argeş, Bacău, Bihor, Bistriţa-Năsăud, Botoşani, Braşov, Caraş-Severin, Cluj, Covasna, Dolj, Gorj, Harghita, Hunedoara, Iaşi, Maramureş, Mehedinţi, Mureş, Neamţ, Olt, Sălaj, Satu Mare, Sibiu, Suceava, Timiş şi Vâlcea* (27 de prefecturi) *– COD GALBEN*

***MESAJ 2*** *- Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea şi Municipiul Bucureşti* (42 de prefecturi)  *- INFORMARE*

**ÎN ŢARĂ**

**Vremea a fost instabilă,** cu înnorări temporar accentuate, averse torențiale și frecvente descărcări electrice, pe arii relativ extinse, exceptând regiunile sud-estice unde astfel de fenomene s-au semnalat izolat. Cantitățile de apă au depășit local 20...25 l/mp, iar în sud-estul Transilvaniei și în jumătatea de nord a Moldovei 50...60 l/mp (din datele disponibile până la încheierea prezentului raport s-au acumulat până la 88 l/mp la Dumbrăvița - județul Brașov). Vântul a suflat slab și moderat, cu intensificări asociate averselor, iar pe raza județelor Iași, Vaslui și Covasna a luat aspect de vijelie. Au fost și căderi de grindină, consemnate fiind cele din județele Cluj, Vrancea și Iași, din nordul Carpaților Orientali și din București. Temperaturile maxime, cuprinse între 21 de grade la Joseni, Miercurea Ciuc, Rădăuți și Târgu Secuiesc și 33 de grade la Focșani și la Galați, au caracterizat în Moldova și în Muntenia o vreme local călduroasă. La ora 06.00 se înregistrau valori termice cuprinse între 13 grade la Miercurea Ciuc, Toplița, Întorsura Buzăului și Șiria și 20 de grade la Sulina și la Gura Portiței.

***Observație:***de ieri de la ora 06.00 au fost în vigoare **48 de mesaje privind fenomene meteo periculoase imediate**, dintre care:

***-* 17 avertizări cod portocaliu:** 8 emise de SRPV Sibiu, 5 emise de către SRPV Bacău, 3 emise de CNPM pentru Muntenia și 1 emisă de SRPV Cluj-Napoca și

***-* 30 atenționări cod galben**: 11 emise de CNPM pentru Muntenia, 6 emise de SRPV Bacău, 5 emise de SRPV Timișoara, 4 emise de SRPV Craiova, 2 emise de SRPV Cluj-Napoca, 2 emise de SRPV Sibiu și

**- 1 informare** emisă de CNPM pentru București*.*

**LA BUCUREŞTI**

**Vremea s-a menținut călduroasă.** Temperatura maximă a fost de 30 de grade la Băneasa, de 31 de grade la Afumați și de 32 de grade la Filaret. Cerul a prezentat înnorări temporar accentuate, iar în a doua parte a zilei și la începutul nopții au fost averse care au avut și caracter torențial, descărcări electrice, iar în unele cartiere și căderi de grindină. Cantitățile de apă înregistrate de stațiile meteorologice au fost de până la 20 l/mp la stația Băneasa. Vântul a suflat slab și moderat. La ora 06.00 se înregistrau 17 grade la Băneasa, 18 grade la Afumați și 19 grade la Filaret.

**3. Prognoza meteorologică în intervalul 15.06.2018, ora 09.00 – 16.06.2018, ora 09.00**

**ÎN ŢARĂ**

În jumătatea de vest a țării, mai ales în cursul zilei, vor fi intervale de timp cu manifestări de instabilitate atmosferică, respectiv înnorări temporar accentuate, averse, descărcări electrice, intensificări de scurtă durată ale vântului și căderi de grindină. Cantitățile de apă vor depăși local 15 l/mp și izolat 30 l/mp. În jumătatea de răsărit, cerul va avea înnorări trecătoare, iar astfel de fenomene se vor semnala pe arii restrânse. Temperaturile maxime vor avea valori de la 22...23 de grade în Dealurile de Vest, până la 32...33 de grade Muntenia, Moldova și partea continentală a Dobrogei, caracterizând o vreme călduroasă. Minimele termice se vor încadra, în general, între 12 și 21 de grade.

**LA BUCUREŞTI**

**Vremea va fi călduroasă** cu o maximă a temperaturii aerului de 32...33 de grade. Trecător cerul va avea înnorări și vor fi posibile averse, descărcări electrice și intensificări de scurtă durată ale vântului, mai ales spre seară și în prima parte a nopții. Temperatura minimă va fi de 18...19 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**GNM CJ Mures și ABA Mures** informează despre **o evacuare ape uzate menajere în Râul Mureş, din decantorul aparţinând Comunei Ciumani, jud Harghita. Poluarea s-a produs la data de 14.06.2018, ora 15.16**. ABA Mureş a prelevat probe de apă. Cauza poluării este datorită precipitaţiilor abundente, care au cauzat deversarea de ape fecaloid-menajere din bazinului vechi de decantare al vechii reţele de canalizare a comunei Ciumani, jud Mureş. Se va reveni cu informaţii suplimentare.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate pentru data de 13.06.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

1. **În domeniul solului şi vegetaţiei**

**GNM CJ Constanţa** informează despre **un incendiu de vegetaţie uscată, care a izbucnit la data de 14.06.2018, ora 14.50, şi care a afectat 1 ha de cultură de grâu, la ieşirea din loc. Medgidia, spre Valea Dacilor, jud Constanţa**, cultura aparţinând societăţii Agro Armandas SRL. Cauza incendiului este un arc electric sau o scanteie de la un cablu electric defect. Incendiul a fost localizat şi stins la ora 15.40, în urma intervenţiei ISU Dobrogea.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 13.06.2018-14.06.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE